
Avertisment:

Această lucrare conține limbaj explicit și scene destinate exclusiv cititorilor adulți (18+).


   ONOARE ȘI SACRIFICIU







 Respirația i se oprește pentru câteva clipe. Inima încetează să mai bată. Numai ca, apoi să o ia la galop nebun. Iar aerul ce-l trăgea în plămâni, devenise insuficient. Efectiv, se lupta pentru fiecare gură de aer. 



 Închide ochii strâns și încearcă din răsputeri să își calmeze atât emoțiile cât și pornirile. Nu era momentul pentru o răbufnire, nici nu era demn pentru statutul ei. Dar, furia resimțită în acel moment, disperarea și panica, o copleșeau. 



 Sayuri se afla la ușa căsuței fratelui său, Kenshin Uesugi. Ducea o tavă cu sake și onigiri pentru musafirii lui, Shingen Takeda și Nobunaga Oda. 



 După un război lung și sângeros, aceștia s-au întors victorioși, datorită alianței celor patru clanuri puternice: Uesugi, Takeda, Date și Oda. Care au luptat cot la cot, pentru a elibera țara de amenințarea shogunatului. 



 După ce războiul s-a încheiat, Masamune Date s-a întors în provincia lui, Sendai. La femeia iubită ce-l aștepta îngrijorată. 

 Shingen Takeda venise în Echigo, la Kenshin, unde viitoarea lui soție a fost adusă la adăpost, pe durata războiului. Venise după femeia lui, după iubirea vieții lui, să o ducă acasă în Kai unde vor înfăptui degrabă, ceremonia de căsătorie. 



 Dar Nobunaga Oda, de ce venise? De ce era în Echigo? De ce nu se întoarse în Owari, cu armata lui de samurai?

 Și tocmai aflase…

 Chiar acum, când le ducea băutură și gustări, aflase în cel mai dureros mod. Din spatele ușii închise, prin care auzise fiecare cuvânt, fiecare replică. 



 Privea îngrozită la păunii pictați în mod spectaculos pe fusuma din fața ei. La florile de sakura ce erau supradimensionate pe hârtia ce acoperea cadrul de lemn al ușii glisante.



 Spera că nu auzise bine, totuși. Dar, când glasul fratelui ei răzbate prin fusuma, greu și tunător, își dă seama că auzise perfect.

 Kenshin era furios:


    
      - Răspunsul e nu! 
    


    
      - Eu spun să te mai gândești. Vorbește și cu ea. S-ar putea să te surprindă viziunea ei. 
    

  

Se aude vocea gravă și joasă a lui Nobunaga.




    
      - Nu am de ce să vorbesc cu ea. Nu-mi vând sora, pentru ambițiile tale! Suntem aliați și luptăm împreună, dar fără implicații familiale. 
    

  

Tună din nou, vocea lui Kenshin.




    
      - Dacă sora ta îmi devine soție, vom fi văzuți ca un singur clan, puternic și de neînvins. Cine ne va sta în cale? Două clanuri cu renume, Oda și Uesugi! Cine va îndrăzni să se pună împotriva noastră? 
    

  



 În acel moment, Sayuri era să scape tava din mâini. Nu-i venea să creadă ce aude. După fusuma pictată cu măiestrie, se discuta soarta ei. Se scria destinul ei. 



 Shingen, care nu vorbise până atunci, ia cuvântul:


    
      - Eu zic să ne calmăm pentru moment. După ce oamenii se liniștesc, după ce trec cele două momente de sărbătoare, puteți să vă așezați la tratative din nou. Mai calmi, mai înțelepți. Încă suntem încinși după război. Încă ne revenim. După ce ne liniștim cu toții, puteți negocia cu mintea limpede, cu mai mult calm. 
    

  



 Urmează o lungă pauză de tăcere apăsătoare. Timp în care inima lui Sayuri începe să bată nebunește. 



 Era conștientă că ar fi trebuit să aducă tava aia, de mult. Nu mai putea zăbovi în spatele fusumei. 

 Își adună tot calmul și stăpânirea de sine și glisează ușa.



 Cei trei bărbați își îndreaptă ochii asupra ei. Takeda o privea cu compasiune, Kenshin cu groază și Nobunaga… El o ardea cu privirea lui întunecată. 



 Fără să-și ridice ochii din podeaua de tatami, Sayuri lasă tava pe măsuța la care stăteau cei trei daimyo. Face o plecăciune scurtă și părăsește încăperea.

 Încearcă să-și domolească pașii, să-și înfrâneze impulsul de a o lua la fugă. Dar, imediat ce glisează fusuma în urma ei, exact asta face. O rupe la fugă spre adăpostul căsuței sale. Adăpost ce îl va părăsi în curând, se pare. Căldura și confortul de acolo vor fi înlocuite cu încăperile mari și reci din castelul lui Nobunaga. 



 Castelul Azuchi, construit pe o colină înaltă, la marginea lacului Biwa. În provincia Ōmi, la o distanță de o zi de provincia Owari.

 Nobunaga se născuse și crescuse în Owari. De acolo își începuse ascensiunea și de acolo mărșăluia cu armata în războaie. 

 Provincia Ōmi a fost cucerită ulterior și începuse construcția unui castel pe colina Azuchi. Un castel plasat strategic, grandios și impunător, într-un mod ostentativ. La fel ca stăpânul său. 



 Acolo, în Ōmi, Nobunaga își fortificase centrul puterii sale, după ce unificase o mare parte din Japonia centrală. 

 Faima i s-a dus rapid, peste toate provinciile. În toată Japonia, era un singur nebun care îndrăznea să se gândească la unificarea întregii țări. Care își începuse ascensiunea și băga sperieții în toți daimyo mărunți. 



 Iar acum, băga sperieții și în Sayuri. Când erau atâtea fete, de viță nobilă, fiice ale unor daimyo importanți, care mureau să fie măcar concubinele lui Oda… Când ar avea atâtea variante de unde să aleagă cea mai trainică alianță… De ce ea?

 De ce se oprise la ea? Tocmai la ea! Care nu avea gânduri de căsătorie și era doar sora mai mică a lui Kenshin Uesugi. 



 Fratele ei deținea o provincie mare și bine plasată strategic. Avea samurai bine pregătiți. Avea putere și influență. Era un daimyo temut și respectat. 

 Cine nu și-ar dori o alianță cu el?



 Cu inima strânsă, privind flăcările ce dansau în sobă, se gândea la fugă. Să fugă, pur și simplu. După ceremonia lui Shingen apoi, cea a lui Masamune, va pleca pe furiș, fără o vorbă la nimeni. 

 Dar, cum să-l facă de rușine, pe Kenshin, în asemenea hal? Să-l dezonoreze atât de crunt?



 Atunci, îi rămâne seppuku… 


   UNU







 Sayuri știa că fratele ei riscase mult, refuzând categoric propunerea lui Oda. Fără el, nu ar fi fost posibilă victoria. Nu ar fi câștigat războiul în care s-au aruncat cu toții, orbește și vitejește. 

 Nobunaga se alăturase clauzei lor, de a împiedica un nou shogun să preia frâiele țării. Își concentrase armatele în Owari și pornise numaidecât, în ajutorul clanurilor Uesugi, Takeda și Date.

 Iar acum, își cerea drepturile. Să-și poată extinde teritoriile și influența. O cerea pe ea…



 Sayuri oftează greu. Dacă fratele ei va continua să-i țină piept lui Oda, relațiile dintre ei ar putea deveni tensionate. Și dacă va înfăptui ritualul seppuku, Kenshin va știi de ce a facut-o. Iar asta, va fi altă declarație de război. Fratele îndurerat nu va sta pe gânduri să pornească cu armata după Oda Nobunaga. 

 Altă vărsare de sânge, poate chiar și al lui Kenshin. Nu putea permite ca lucrurile să degenereze atât de mult. 



 În schimb, dacă va consimți la aceasta uniune, va fi pace și nu va avea nimeni de suferit. Doar ea…



 Trebuia să vorbească cu fratele ei. Să-i spună adevărul, că a auzit fără să vrea, pretențiile lui Oda. Și că va accepta condițiile acestuia. Nu avea de ales, dacă își dorea pace. Dacă își dorea să evite vărsare de sânge nevinovat. 



 

*





 Participase cu inima strânsă și cu un nod veșnic și enervant, în gât, la ceremonia de căsătorie a Francescăi cu Shingen Takeda. 

 Fata radia de fericire. Iar el, o privea ca pe o divinitate. Ca pe o zeiță. Zeița lui. Fericirea lor era atât de vizibilă, afișată fără reținere.

 Sayuri simțea că era un mod ostentativ în acea declarație de iubire, ce izvora din fiecare gest al lor, din fiecare privire pe care și-o aruncau. Și îi invidia, pentru că relația lor nu era fondată pe interese politice. Relația lor era clădită pe sentimente sincere și profunde. Pe iubire adevărată. 

 Ceea ce ea nu va avea niciodată.



 Nobunaga era și el prezent. Cu alta ocazie, nu ar fi băgat de seama. Dar, știind ce știa, îi simțea privirea urmărindu-i fiecare mișcare. Poate i se părea, din cauza resentimentelor ce luau amploare în sufletul ei. Fiind conștientă de prezența lui la eveniment, încerca să se ferească de privirile lui, să facă abstracție de faptul că l-ar strânge de gât cu mâinile ei. 

 Nenorocitul, ar fi putut avea orice soție și-ar fi dorit, câte concubine și-ar fi dorit. Dar se oprise la ea. Tocmai la ea. Sora mai mică a lui Kenshin Uesugi. Alianța cu el era ceva de dorit, pentru orice daimyo, într-adevăr. Kenshin nu prea lega alianțe. Se baza pe el și forța samurailor lui. 



 Dar, când ajunge și la Sendai, unde avea loc ceremonia lui Masamune Date cu Elissa, își dă seama de încă ceva. Nobunaga nu prefera o pradă ușoară. Faptul că își alese o soție care nu-l vrea, era o provocare pentru el. Îi plăceau luptele, de orice fel. Îi plăcea să obțină lucruri greu de realizat. 

 Era un orgolios, un îngâmfat și un nebun. Un nebun periculos care era în stare să treacă peste orice, pentru a-și împlini visul irealizabil. Acela de a unifica Japonia sub sabia lui. 

 Oare, era atât de plin de sine încât să nu realizeze că nu i se va permite așa ceva? Că va fi asasinat mișelește, înainte să treacă de centrul Japoniei. 



 Gândindu-se mai bine, asta ar fi un lucru bun pentru ea. Ar scăpa mai repede de el și s-ar putea întoarce în Echigo. Faptul ca Oda ducea o viață pe muchie de cuțit, era un avantaj pentru ea. O nădejde, un licăr de speranță…


   DOI







 Privind-o pe Elissa cum strălucea de fericire, simte din nou, acel nod în gât.

 Îl privea pe Masamune, soțul ei, cu atâta dragoste în ochi. Cu atâta admirație. Iar el, o privea ca pe o floare rară și prețioasă. Pe care era hotărât să o mențină înflorită și strălucitoare. 



 De data asta, privindu-i pe cei doi, Sayuri simte cum lacrimile amare îi înțeapă ochii. Pe ea nu o va privi nimeni așa. Destinul ei nu era pecetluit cu promisiuni de protecție și jurăminte de iubire eternă. Destinul ei era menit să unifice clanuri, să extindă putere și să mențină pace. Și toate astea, prin propriul sacrificiu în numele onoarei. 



 Înainte ca Francesca să se întoarcă în Kai, împreună cu soțul ei, Sayuri mai primește o lovitură. 





*





 Ceremonia fastuoasă se încheiase de mult. 

 Kenshin și Cynthia au consimțit să rămână încă două zile în Sendai, împreună cu micuțul Saito.

 Shingen și Francesca s-au întors în aceeași seară, în Kai. 

 Știind că nu și-au consumat căsătoria, pentru că totul se desfășurase în grabă, Kenshin îi spune lui Shingen, în așa fel încât să audă doar urechile lui:


    
      - Ai treburi neterminate? De ce atâta grabă?
    

  



 Simțind ironia, Shingen îi spune în gura mare, imediat după ce urcă pe cal:


    
      - Niciodată nu las treburi neterminate. Doar că gravidele au pofte multe și ciudate. Iar eu, trebuie să-mi fac datoria de soț umil și credincios. Ar trebui să știi mai bine. Și soția ta a fost gravidă, la un moment dat.
    

  



 Francesca simțea că îi iau foc urechile, dar nu avea ce-i face. Shingen era un bărbat direct, care răspundea la provocări.



 Kenshin izbucnește în râs. La fel și Masamune. Iar Elissa și Cynthia își aruncau priviri amuzate. Până la urmă, erau între prieteni.



 Nobunaga rămâne tăcut, zâmbind ușor. Dar, gândurile lui erau departe de evenimentele ce tocmai s-au încheiat. Departe de tachinările celor doi.

 Iar un suflet în spatele lui, scotea urlete mute…



 Sayuri își urla disperarea și neputința înăuntrul ei. Strigătele ei de durere nu puteau fi auzite din cauza măștii unui calm desăvârșit. 

 Dar, puteau fi simțite. Cineva, o simțise. Parcă, o auzise. 

 Pentru că Nobunaga se întoarce imediat spre ea. Nu-i spune nimic. Nu-i adresase niciodată, niciun cuvânt. 

 În schimb, o sufoca cu privirea lui pătrunzătoare. Ochii lui ca tăciunii aprinși, îi pârjoleau sufletul. 

 De ce o privea așa? Era atât de plin de sine încât trecea peste bunul simț care impunea priviri discrete. 

 Dar el, efectiv o ardea cu privirea lui teribilă. Ca și când i-ar spune că deja îi aparține și că nu poate face nimic în privința asta. 



 Sayuri își apleacă pleoapele spre aleea pietruită. Nu avea de gând să îi dea satisfacția de-a o vedea intimidantă. Și își jură în acel moment, că Nobunaga nu va avea zile ușoare cu ea. Va regreta că a pus ochii pe ea. Va regreta decizia de-a o lua tocmai pe ea de soție.



 Takeda pleacă în grabă. Hotărâți să-și consume căsătoria recentă, până la epuizare. Din cauza ceremoniei făcute în grabă, de Elissa și Masamune, nu au avut timp să se bucure unul de altul. Dar acum, toată lumea s-a liniștit și fiecare avea motive să se retragă în intimitate. Să se bucure de o clipă de liniște. 



 Rând pe rând, toată lumea se retrage. Aleile pietruite din fața castelului Aoba, rămân goale. 

 Aproape goale…



 Nobunaga rămâne nemișcat, cu privirea în zare. Nu ca un visător nostalgic. Mai degrabă, ca un bărbat hotărât să cucerească întreaga lume, cu orice preț. Și tocmai și-a făcut planul…



 Sayuri încearcă să se furișeze din spatele lui. Oricum, nu aveau nimic să-și spună. Nu s-a stabilit nimic, în mod oficial. Se presupunea că ea, nu știa nimic. 



 Chiar pe când se întoarce ușor pe călcâie și face primul pas spre retragere, vocea joasă și puternică a lui Oda o încremenește în loc:


    
      - Te copleșește atâta fericire! Și cumva, pare efemeră. Parcă nu e menită să dureze. 
    

  



 Sayuri se umple de furie. Simțea că îi clocotește sângele în vene. Nu putea comite un gest necugetat și să sfideze cel mai puternic daimyo din toată Japonia. Nu se putea dezonora printr-o izbucnire nedemnă de clanul Uesugi. Nedemnă de sora unui samurai desăvârșit.



 Rămâne pe loc, cu spatele la el și îi spune calmă:


    
      - Pentru că planurile tale vor umbri fericirea tuturor, tono-sama? Pentru că știi că zilele de pace și liniște sunt numărate, din cauza ta?
    

  



 Nobunaga râde încetișor. Acuzația directă a curajoasei ființe mărunte, îl amuză. Ce știa ea despre planurile lui? Ceea ce știa întreaga națiune. Dar, informațiile superficiale erau denaturate și îl transformau într-un tiran, în ochii tuturor. Într-un călău. 

 Poate că așa și era…


   TREI







 Sayuri tremura ușor, de furie și neputință. L-ar ucide cu mâna ei, dacă ar știi că acest gest nu ar avea repercusiuni grave asupra clanului ei. 

 Râsul ușor al lui Oda era un răspuns clar la întrebările ei. Era o sfidare, și totodată o promisiune.




    
      - Nu ar trebui să tragi concluzii pripite. Nu judeca niciodată, după aparențe. Întotdeauna, lucrurile au o profunzime mai mare decât le vezi de la suprafață. Iar acea profunzime, Sayuri Uesugi, este exact esența și diferența, între bine și rău. 
    

  

Spune Nobunaga, continuând să contemple orizontul.

 O făcea într-un mod, de parcă îi aparținea. De parcă, întreaga lume, îi aparținea.



 Sayuri se îndreaptă de spate și întoarce capul peste umăr, menținând privirea în pământ.

 Îi răspunde aproape în șoaptă:


    
      - Și tocmai tu, te-ai găsit să vorbești despre bine și rău? Tocmai tu, tono-sama? Care vrei să îngenunchezi o nație întreagă la picioarele tale?
    

  



 Nobunaga izbucnește în râs, de data asta. Făptura asta măruntă continua să-l sfideze. Încă de pe acum. Oare, ea nu știa că nu face decât să-l întărâte?

 Va fi interesant. 




    
      - Gândești la fel de superficial ca restul celor ce mă judecă. Dacă îmi doream o națiune îngenuncheată la picioarele mele, o aveam de mult. Dar nu ăsta e scopul meu. Nu asta e dorința mea. Fratele tău a înțeles, totuși. De aceea mă susține. 
    

  



 Sayuri avea impresia că nu aude bine. 

 Kenshin era de acord cu planurile lui Nobunaga de unificare? Susținea o asemenea acțiune nesăbuită, fără sorți de izbândă? De ce? Ce era în mintea lui? 

 Dacă era adevărat ce tocmai îi spuse Nobunaga, atunci pacea era de scurtă durată. Iar clanurile Date și Takeda vor fi de partea lui Oda. La fel și clanul ei. Și asta nu însemna decât un singur lucru. Vor porni la un război lung și greu. Pământurile Japoniei vor fi îmbibate în sânge, teritoriile vor fi cucerite cu prețul a multor vieți nevinovate. Și toate astea, pentru nebunia unui singur om. Iar trei daimyo puternici, îi împărtășeau viziunea. 

 De ce? Nu înțelegea. 




    
      - Nu are rost să-ți înțeleg scopul, când mijloacele sunt atât de inumane.
    

  

Răspunde ea, înverșunată.



 Știa că nu ar trebui să-l sfideze. Știa că nu ar trebui să-l provoace sau să-l judece fățiș. Dar, nu se putea abține. 

 

 Nobunaga era atât de sigur pe el, atât de plin de el, atât de sfidător. L-ar ucide pe loc. Și ar salva țara de la un mare necaz. 



 Oare, de câte ori se gândise să-l ucidă în ultimele clipe? Ar putea s-o facă… 

 Dacă se gândea mai bine, ar putea încerca, doar. Un samurai de rangul lui Nobunaga Oda nu ar putea fi luat prin surprindere. Un asemena bărbat nu lăsa garda jos niciodată, nici în fața celor slabi. Nu dobândise atâta putere și teritorii, lăsând garda jos, vreodată. 

 Iar, o luptă dreaptă cu el, ar fi fost fatală pentru ea. Nu s-ar putea măsura cu el, niciodată. 

 Ea ar scăpa de suferință, dar ar lăsa în urma o povară grea pe umerii fratelui său. Și l-ar transforma din aliatul lui Oda, în dușmanul lui de moarte.



 Din nou, ajunge la concluzia că nu avea de ales. Trebuia să-și accepte soarta. Dar, se va asigura că nici Oda nu va avea zile însorite. Ăsta, era un jurământ. 


   PATRU







 Nobunaga zâmbește sfidător. Ea nu-i putea vedea zâmbetul, dar îl simte până în măduva oaselor.

 În continuare stăteau spate în spate. Nici unul nu se mișca. De parcă orice gest ar putea fi fatal. Dar, amândoi, aveau mâinile înfășurate pe pumnalele de la brâu. 

 Sayuri purta mereu unul, asemeni războinicilor. La vedere, fățiș, în semn de avertizare, cumva. Fratele ei o învățase să mânuiască o sabie, un cuțit, o învățase să se apere. 



 Chiar dacă nu se priveau, fiecare știa că și celălalt era cu mâna pe cuțit. Fiecare știa că și celălalt, era pregătit pentru orice, oricând…



 Nobunaga îi răspunde, într-un final:


    
      - Mijloacele vor face diferența între izbândă și eșec. Ori scopul, este suprem.
    

  



 Sayuri se înfioară. Dar, era legată de mâini și de picioare. Deocamdată…




    
      - Să ai grijă pe unde pășești, tono-sama! Unele alei au pietre neșlefuite, de care te poți împiedica. 
    

  

Amenință ea, subtil.



 Făcând referire la aleile pietruite din Aoba. Dar, vorbind despre drumul pe care voia să pășească Oda. Acela de a obține și mai multă putere prin uniunea cu clanul Uesugi. 



 Nobunaga prinde imediat esența amenințătoare din vorbele ei. Și își dă seama că ea știa. Făptura mărunțică și obraznică știa despre aranjamentul pe care voia să-l facă cu fratele ei.



 Îi răspunde în același ton:


    
      - Exact aceste alei mă vor duce spre victorie. Nu-ți face griji, Sayuri. Calc peste orice piatră, și de-mi sângerează piciorul. Calc peste orice, până ajung unde trebuie să ajung. 
    

  



 Din nou, Sayuri se înfioară. În vorbele lui era o amenințare clară. 

 Știa că întrecuse măsura. Dacă nu ar fi fost cine era, probabil că ar fi fost decapitată de mult.



 Se întoarce cu fața la el și Nobunaga face același lucru.

 Față în față. Ea, privind în sus la el. El, privind în jos la ea.

 Ea, micuță și subțire, cu părul strâns într-un coc elaborat, cu ace scumpe. Dar, nu suficient de scumpe, după părerea lui Nobunaga. Părul acela negru ca pana corbului, splendid și mătăsos, trebuia susținut de ace din aur. În schimb, nu purta machiajul tradițional pentru femeile de rang înalt, în zile de sărbătoare. Și i se părea extrem de feminină și delicată, așa naturală cum era. Extrem de frumoasă, cu o atitudine demnă, mândră. Plină de grație și delicatețe înnăscută. 

 Ochii ei negri îl priveau sfidător. Dacă o privire ar putea ucide… 

 Buzele ei pline și catifelate erau strânse ușor, din cauza furiei ce fierbea în ea.



 Era prima dată când o privea de aproape. O remarcase și de departe, îi atrase atenția și de departe. Dar, de aproape… De aproape părea o zeitate, o ființă nepământeană, tânără și crudă, de o frumusețe răvășitoare. 



 El era înalt și puternic. Trupul lui cu constituție atletică era clădit pe fibre oțelite, ce se iveau discret în V-ul format la baza gâtului, de kimono-ul negru.

 Parul lung și negru era prins într-o coadă lejeră, în creștetul capului. Ochii lui negri aveau o privire teribilă. Atât de pătrunzătoare și arzătoare, încât Sayuri simțea că ia foc, pe dinăuntru. 

 Prin atitudinea lui, prin postura lui, prin toți porii, impunea teamă și respect.



 Dar, nu și respectul ei. Pe al ei, nu-l va avea niciodată. Nici admirație, nici acceptare. Îl va urî pe vecie.



 Își ridică bărbia sfidătoare și îi spune încet:


    
      - Te rog să mă scuzi, tono-sama. E timpul să mă retrag. 
    


    
      - Deocamdată te poți retrage. Deocamdată…
    

  

Răspunde el amenințător și înclină ușor capul, în fața ei.

 În semn de respect și prețuire. În semn că e liberă să plece. 



 Simțea că nu mai are aer, sub tensiunea provocată de apropierea lui. Trebuia să pună distanță rapid, între ei. Să se depărteze de el. Să fugă de el. Să se elibereze de toată influența nefastă ce o avea prezența lui, asupra sufletului ei osândit. 

 Cumva, îl ura din adâncul ființei, dar se și temea de el. Își dorea să nu mai fie nevoită să dea ochii cu el, vreodată. Iar gândul că asta se va întâmpla în fiecare zi a vieții ei, o îngrozea. 

 Cum va găsi o cale, să pună capăt suferinței ce îi măcina sufletul?


   CINCI




 În disperarea ce pune stăpânire pe întreaga ei ființă, nu se mai gândește la nimic. Doar la ultima salvare. Doar la ultimul gest pe care l-ar putea face.


 Nu aleargă în camera de oaspeți pregătită pentru ea. Nu deranjează gazdele, nici pe fratele și cumnata ei. Aceștia aveau momentele lor magice de trăit împreună. Propriile bucurii pe care ea nu le va umbri cu nefericirea ei.


 Grădina înflorită a lui Masamune era mare, frumos amenajată, cu multe alei lăturalnice. Dar toate duceau într-un punct comun. Marele felinar de piatră, din centrul heleșteului cu nuferi. Se putea admira de la distanță, în toată splendoarea lui. Dar, nu se putea atinge, din cauza micului iaz ce-l înconjura. Un iaz plin cu nuferi mari, albi și roz, ce pluteau ca o pătură, deasupra întinderii de apă. Luminați pe timp de noapte de felinarul mare, ce trona în centru, pe un postament de pietre ishigaki. Un amestec de andezit și granit dur, menite să susțină o greutate așa impozantă. 


 Sayuri lasă câteva lacrimi să-i alunece pe obraji. Realizând că nu va putea duce o astfel de viață, nu va putea purta povara unei căsătorii ce avea la bază doar interese politice și ură profundă. 

 Cunoștea povestea părinților lui Masamune. Tragedia care a zdruncinat tot clanul Date, din temelie. Din cauza unei astfel de uniuni nefaste.


 Până la urmă, nu va accepta aceeași soartă. Nu era dispusă să plătească prețul suprem, sfârșind scăldată în rușine. Pentru că o femeie, nu va fi privită niciodată cu ochi buni, dacă nu-și onora soțul. Ori ea, cum ar putea să onoreze un bărbat pe care îl va urî pentru totdeauna?

 Rușinea s-ar abate și asupra lui Kenshin. Tot nu putea fi evitat un război. Poate, dacă va muri înainte de înfăptuirea pactului, nu va mai fi altă vărsare de sânge. Și singurul sânge vărsat, va fi doar al ei. Nu va știi nimeni, de ce recurse la un asemenea gest. Și va muri onorabil. 


 Privind la felinarul masiv de piatră, ce lumina în jurul lui, nuferii infloriți, știa că nu există alta cale pentru ea. 


 Își scoate hotărâtă pumnalul și îi strânge mânerul cu ambele mâini. 

 Îndreaptă vârful spre abdomen și respiră adânc de câteva ori. Închide ochii strâns și ridică pumnalul ușor, pentru a-și lua avânt. 


 Dar, când îl împinge cu putere spre abdomenul ei, ceva îl împiedica să o străpungă. Ceva opunea rezistență, nepermițând tăișului îngust să o atingă. 


 Uluită, deschide ochii și privește în jos, spre abdomenul ei, unde vârful pumnalului rămase înțepenit în ceva.


 Două mâini puternice țineau bine lama tăioasă. Sânge fierbinte șiroia din palmele care blocau traiectoria cuțitului. 

 Atunci realizează că era înconjurată de brațele de fier ale lui Nobunaga. Lipită cu spatele de abdomenul lui puternic. 


 Fără nici un cuvânt, intervenise fulgerător între lama pumnalului și trupul ei. Între viața și moartea ei. Și ținea lama aceea care îi rănea palmele, cu hotărâre. 


 Nobunaga așteaptă până își revine ea din surpriză și încetează să mai împingă vârful cuțitului spre abdomenul ei.


 Încă șocată, Sayuri dă drumul la mânerul pumnalului și acesta rămâne cu tăișul în mâinile lui.

 Nobunaga îl bagă într-unul din buzunarele lui și o eliberează.


 Sayuri se întoarce spre el și îl privește uluită. Ochii ei înlăcrimați îi adresau o mulțime de întrebări nerostite. 

 Dar, privirea lui teribilă nu-i răspundea la niciuna. În schimb, era încărcată de reproș. 

 Cu ce drept o privea el, așa? Cu ce drept o judeca în tăcere? 


 Înfuriată, ea îi spune:


    
      - Să mi-l dai înapoi! Este al meu! L-am primit de la Kenshin!
    

  


 Nobunaga o mai privește în tăcere apăsătoare, câteva clipe ce păreau interminabile. 

 Apoi, îi răspunde încet, cu un calm disimulat:


    
      - Fratele tău știe, ce vrei să faci cu darul de la el?
    

  


 Tăcere…


 Sayuri nu prea avea replică. Dar, fulgerele din ochii ei spuneau multe. Furie și indignare, toate revărsate asupra lui.


 După ce mai clocotește câteva momente în suc propriu, ea îi mârâie:


    
      - Nu te privește pe tine, tono-sama, ce fac eu. Nu ai nici un drept să intervii în deciziile mele. 
    

  


 Nobunaga își șterge palmele de sânge, cu o bucată de pânz







    
      - Pumnalul îl vezi înapoi când o să fiu sigur că îl vei folosi în scopul în care l-ai primit. Și, poate că nu e treaba mea, ce faci tu cu viața ta. Deocamdată… Dar gândește-te la cei ce te iubesc, înainte să iei o astfel de decizie! Chiar atât de adânc îngropată ești în rușine, încât nu există cale de ieșire? Chiar atât de nefericită ești, încât trebuie să-ți închei socotelile cu viața? Eu zic să te gândești mai bine. Merită, sacrificiul tău? Are sens? Ce consecințe ar putea avea, asupra fratelui tău? Asupra cumnatei tale! Ce e atât de dezonorant, în viața ta, încât să recurgi la ritualul suprem?
    

  






    
      - Ai spus că nu te privește deocamdată, ce fac eu cu viața mea. Dar, te înșeli, Nobunaga-sama! Nu te va privi niciodată! Ai auzit?! Niciodată!

